Прием на странки: четврток од 11:00 до 14:00 часот

 

**Република Македонија**

 **И З В Р Ш И Т Е Л** Образец бр.66

**Гордан Станковиќ**

**именуван за подрачјето**

 **на Основен граѓански суд Скопје и**

**Основен кривичен суд Скопје И.бр.****1178/2015**

**тел: 3239-631;3216-909**

**е-маил:izvrsitel@gstankovic.com**

**Лице за контакт: Виолета**

Извршителот Гордан Станковиќ од Скопје, ул.Петар Попарсов бр.36А врз основа на барањето за спроведување на извршување од доверителите Зоран Павлов од Скопје со живеалиште на ул.Бошко Буха бр.16 Б, и Златко Павлов од Скопје со живеалиште на ул.Сава Ковачевиќ бр.47Д/1-71, засновано на извршната исправа Нотарски акт ОДУ бр.589/13 од 16.10.2013 година на Нотар Светлана Лазаревиќ, против должниците Друштво за транспорт, трговија и услуги ГИЧЕ ЕКСТРА СКОПСКО ПИВО ДООЕЛ увоз-извоз Кавадарци од Кавадарци со ЕДБ 4011991108293 и ЕМБС 4251121   и седиште на ул.Ѓуро Салај бр.20, и Зорица Миркова од Кавадарци и живеалиште на ул.Ѓуро Салај бр.14, за спроведување на извршување на ден 26.10.2022 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

(врз основа на членовите 179 став (1), 181 став (1) и 182 став (1) од Законот за извршување)

 СЕ ОПРЕДЕЛУВА продажба со усно јавно наддавање на недвижностите означени како:

1.**нива**, запишана во **имотен лист бр.798 за КО Глишиќ** при АКН на РМ – ЦКН Кавадарци со следните ознаки:

-КП 457, викано место КРАИШТЕ, култура 11000, класа 4, во површина од 1276м²,

-КП 458, викано место КРАИШТЕ, култура 11000, класа 4, во површина од 753м²,

-КП 460, дел 2, викано место КРАИШТА, култура 11000, класа 3, во површина од 499м², која се наоѓа во сопственост на должникот Зорица Миркова.

Почетната вредност на недвижноста, утврдена со заклучок на извршителот И.бр. 1178/2015 од 11.07.2022 година, изнесува **81.627,00 денари**, под која недвижноста не може да се продаде на првото јавно наддавање.

**2.инт.лозје**, запишано во **имотен лист бр.4926 за КО Кавадарци - ВОНГРАД** при АКН на РМ – ЦКН Кавадарци со следните ознаки:

-КП 6635, дел 3, викано место ПОРОЈОТ, култура 14100, класа 3, во површина од 574м², која се наоѓа во сопственост на должникот Зорица Миркова.

Почетната вредност на недвижноста, утврдена со заклучок на извршителот И.бр. 1178/2015 од 11.07.2022 година, изнесува **1.061.653,00 денари**, под која недвижноста не може да се продаде на првото јавно наддавање.

Продажбата ќе се одржи на ден **18.11.2022 година во 11:00 часот** во просториите на извршител Гордан Станковиќ на ул. Петар Попарсов бр.36А, тел 3239-631, 3216-909.

Недвижноста е оптоварена со следните товари и службености: прибелешката на овој извршител и прибелешка воспоставена со Налог за извршување кај пристапување кон извршување И.бр.882/09 од 25.05.2016 година на Извршител Биљана Мартиновска.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

 На јавното наддавање можат да учествуваат само лица кои претходно положиле гаранција која изнесува 1/10(една десеттина) од утврдената вредност на недвижноста. Уплатата на паричните средства на име гаранција се врши на жиро сметката од извршителот со бр. 250010900648554 која се води кај Шпаркасе банка Македонија АД Скопје и даночен број 5030006240628, **најдоцна 1 (еден) ден пред продажбата.**

Уплатата на гаранцијата се докажува со увид во посебната сметка на извршителот од датум еден ден пред одржување на продажбата.

 Даночните обврски по основ на продажбата паѓаат на товар на купувачот.

 На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач-купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање дневен весник Нова Македонија и електронски на веб страницата на Комората.

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

Д.-на: Доверители

 Должник

 Извршител Снежана Андреевска

 граничари

 Општина Кавадарци - Сектор за финансии

- Одделение за наплата на даноци, такси и други надоместоци

Правна поука: Против овој акт може да се поднесе приговор до надлежниот Основен суд согласно одредбите на член 86 од Законот за извршување.

